El Taller d’Estimulació Cognitiva de Burjassot celebra les Falles el pròxim dia 15
2025-07-24

A través de la musicoteràpia, els alumnes del taller d’Estimulació Cognitiva de Burjassot, curs que s’engloba en les activitats que desenvolupa l’equip de Dinamització de la 3ª Edat al llarg de l’any, coneixeran un poc millor les Falles i desenvoluparan, dimarts que ve 15 de març, una sessió molt especial del taller.

A partir de les 10:30 hores, aproximadament, començarà la sessió del taller en la qual, en aquesta ocasió, s’utilitzaran cançons típiques de les festes falleres per a treballar amb els participants la memòria, incentivar-la i fer que recorden elements típics d’aquestes dates. A més, plantaran el seu propi monument, simularan fins i tot la seua presentació, amb Fallera Major inclosa i celebraran una globotà.

Una jornada diferent per als integrants del taller, preparada amb la molta atenció per l’equip de dinamització, dependent de l’àrea de Benestar Social de l’Ajuntament de Burjassot, dirigida per Lluna Àrias, i de la Regidoria de Serveis Socials, dirigida per Olga Camps.